text: [{"text_idx": "#000003", "text": "Viidiyoon kun Itoophiyaa keessatti kan waraabame miti; dubartoota gurgurtaaf dhiyaatan jedhames hin agarsiisu"}, {"text_idx": "#000004", "text": "Viidiyoon waraabbiin iskiriinii isaa mul\u2019atu kun barreeffama \u201cItoophiyaa keessatti gabaa dubartoota musliimaa\u201d jedhu waliin Tiwiitara (X) irratti qoodamee dubdeebiiwwan heddu argateera."}, {"text_idx": "#000005", "text": "Viidiyoo kana akkaawuntii Tiwiitaraa isaaniirratti kan maxxansan immoo miseensa paarlaamaa Nezarlaands akkasumas dura taa\u2019aa dhaaba siyaasaa Paartii Bilisummaaf (PVV) jedhamuu kan ta\u2019an Hirt Wildars dha: "}, {"text_idx": "#000006", "text": "Akkaawuntiin Tiwiitaraa nama siyaasaa kanaa hordoftoota miliyoona tokkoo ol kan qabu yemmuu ta\u2019u, viidiyoon isaan Itoophiyaa keessatti akka waraabame eerun maxxansanis al kuma 213 daawwatameera."}, {"text_idx": "#000007", "text": "Kana malees namootni 800 ol maxxansa qondaala kanaa deebisanii kan qoodan yemmuu ta\u2019u namootni heddus yaadafi ilaalcha qaban jalatti barreessaniiru."}, {"text_idx": "#000008", "text": "Haala walfakkaatuun akkaawuntiin Tiwiitaraa maqaa Burhi jedhufi hordoftoota kuma 100 ol qabus viidiyoo kana barreeffama \u201cBara 2023tti gabaa garbaa Afriikaa keessaa. Itoophiyaa keessa jedhameera\u201d jedhu walin qoodee jira: "}, {"text_idx": "#000009", "text": "Haa ta\u2019u malee qorannoo Itoophiyaa Chek viidiyoo kana irratti taasiseen viidiyichi Itoophiyaa keessatti kan waraabame akka hintaane mirkaneeffatee jira."}, {"text_idx": "#000010", "text": "Namootni uffata adii uffatanii viidiyicha keessaa mul\u2019atanis akka akkaawuntiiwwan Tiwiitaraa lamaa jedhanitti gurgurtaaf kan dhiyaatan miti."}, {"text_idx": "#000011", "text": "Viidiyoon kun biyya Senegaal araddaa Jilaas (Djilasse) jedhamtu keessatti kan waraabame yemmuu ta\u2019u, jiraattota aradichaa taatee aadaa Ndut jedhamuuf walitti qabaman kan agarsiisudha."}, {"text_idx": "#000012", "text": "Taateen aadaafi amantaa kun uummattoota Sarar kan biyyoota akka Senegaal, Gaambiyaafi Moritaaniyaa keessatti argamaniin raawwatamu yemmuu ta\u2019u sirna ijoolleen gara dargagummaatti itti ce\u2019anidha."}, {"text_idx": "#000013", "text": "Haaluma kanaan namootni viidiyicha keessatti huccuu adii uffatanii mul\u2019atan ijoollee dhiirolii sirna gara dargagummaatti ce\u2019uu raawwachaa jiranidha."}, {"text_idx": "#000014", "text": "Viidiyoowwan araddaa Jilaas keessatti raawwatame kana agarsiisan TikTok fi Yuutuubii irratti bal\u2019inaan qoodamanii kan jiran yemmuu ta\u2019u, viidiyoon ji\u2019oota saddeet dura toora Yuutuubii irratti qoodame kun sirnicha bal\u2019inaan kan agarsiisudha: "}, {"text_idx": "#000015", "text": "Viidiyoon sirnicha agarsiisufi kallattii biraan waraabames ji\u2019oota saddeet dura TikTok irratti qoodamee ture: "}, {"text_idx": "#000018", "text": "Ispeen keessatti suuraawwan daa\u2019imman qullaa hubannoo namtolchee (AI) fayyadamuun hojjetaman rifaatuu uuman\nOdeeffannoon sobaa fi dogongoraa guddina sirna dimokiraasii Gaanaaf yaaddoo uumera jedhame\nSuuraan hiriira magaalaa Ambootti taasifame agarsiisa jechuun qoodamaa jiru dogongora\nDandeettii itti fayyadama miidiyaa fi gahee tamsa\u2019ina odeeffannoo sobaa ittisuu keessatti qabu"}, {"text_idx": "#000019", "text": "Ispeen keessatti suuraawwan daa\u2019imman qullaa hubannoo namtolchee (AI) fayyadamuun hojjetaman rifaatuu uuman"}, {"text_idx": "#000020", "text": "Odeeffannoon sobaa fi dogongoraa guddina sirna dimokiraasii Gaanaaf yaaddoo uumera jedhame"}, {"text_idx": "#000023", "text": "\u1260\u121b\u1285\u1260\u122b\u12ca \u12a0\u12cd\u1273\u1228 \u1218\u1228\u1266\u127b\u127d\u1295 \u12ed\u12a8\u1270\u1209\u1295"}]